
ТЕХНИЧЕСКО  ЗАДАНИЕ ЗА ВЪНШНА УСЛУГА 

„Организиране и провеждане на ПРОУЧВАНИЯ ЗА НУЖДИТЕ НА „МИГ –КАРНОБАТ”, по ДВе обособени позиции”
Във връзка с:

· Изпълнение на Стратегия за местно развитие на „МИГ- Карнобат” с № 41-04-24/ 07.11.2011 г.
· Изпълнение на  мярка „Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от Програмата за развитие на селските райони за периода 2007 - 2013 г.
· Изпълнение на тристранен договор за финансиране: № РД-50-93/13.06.2012 г. между МЗХ, ДФ „Земеделие” - Разплащателна агенция и СНЦ „МИГ- Карнобат”.
· Изпълнение на бюджет по Мярка 431-1 за 2014 г. на „МИГ- Карнобат”.
ОБЩА ИНФОРМАЦИЯ ЗА СТРАТЕГИЯТА ЗА МЕСТНО РАЗВИТИЕ:

1. Мярка 41 „Прилагане на стратегиите за местно развитие” има  следните цели:
- осигуряване на основа за средносрочно и дългосрочно устойчиво развитие в селските райони чрез прилагането на подхода „отдолу – нагоре” и насърчаване „ученето чрез правене” в местните общности, повишавайки техния капацитет за планиране;

- създаване на възможности за дългосрочна заетост и повишаване на доходите в селските райони чрез разнообразяване на икономическите дейности, подобряване на конкурентоспособността на местните продукти, опазване на природните ресурси и околната среда в селските райони и развитие на по-качествени услуги в съответствие с нуждите и очакванията на местното население;

- стимулиране на интегрирани и устойчиви практики.

2. Мярка 431-1 „Управление на МИГ, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” има следните цели:

- насърчаване развитието на МИГ като силна и ефикасно действаща структура;

- осигуряване на ресурси - човешки, технически и финансови, за цялостно обезпечаване на дейностите на МИГ и за прилагане на техните стратегии за местно развитие;

- повишаване на информираността и уменията на местните жители относно подхода Лидер и насърчаване на активното им участие в процеса на прилагане на стратегии за местно развитие.
3. Цели на Стратегията за местно развитие на „МИГ - Карнобат”: 
· Стратегическа цел: 
Повишаване качеството на живот за територията на община Карнобат посредством използване на подхода ЛИДЕР за подпомагане развитието на конкурентноспособни земеделие и икономика,  разнообразяване на възможностите за заетост, подобряване на техническата и социална инфраструктура, съхраняване и развитие на културно-историческия и природен потенциал и укрепване на капацитета на местната общност за управление развитието на територията.


· Приоритети в СМР на „МИГ - Карнобат”:

· Стабилизиране на местната икономика чрез повишаване на конкурентната способност на земеделието и разнообразяване на бизнеса и услугите; 
· Подобряване качеството на живот в територията;

· Създаване на условия за съхраняване и развитие на  културно-историческото и природно богатство на територията. 

Стратегията има за цел да подпомогне развитието на територията чрез  повишаване доходите  на населението, създаване на по-добра жизнена среда, на нови възможности за заетост и мотивация на хората за укрепване на културните традиции на местната общност.

· Специфични цели на Стратегията за местно развитие:

·  Създаване на условия за развитие на конкурентни селско стопанство, малък и среден бизнес и преработвателна промишленост;
· Насърчаване на предприемачеството и разнообразяване на икономиката чрез развиване на дейности и услуги, създаващи доходи извън земеделския сектор (вкл. туристически дейности);
· Повишаване на професионалните знания и умения сред бизнеса и населението с цел подобряване  на организацията, условията на труд и създаване на възможности за допълнителна трудова заетост.
· Подобряване на достъпността и качеството на основните услуги за населението (вкл. за децата и уязвимите групи);
· Подобряване на качеството на техническата, социалната и културна инфраструктура за създаване на по-добра жизнена среда в населените места;
· Опазване, развитие, промотиране и маркетинг на  културното и природно наследство на територията. 
ЦЕЛИ И ОЧАКВАНИ РЕЗУЛТАТИ  ОТ ПРОВЕДЕНИТЕ ПРОУЧВАНИЯ:
4. Цели на поръчката.
Проучванията, анализите и изследванията са механизъм за оценка  на напредъка от прилагане на Стратегията за местно развитие на МИГ. В тази връзка с настоящата поръчка „МИГ – Карнобат” си поставя следните цели:
· Създаване на условия за получаване и систематизиране на информация за степен на балансирано прилагане на Стратегията за местно  развитие.

· Формиране на изводи и оценки за балансираното прилагане на Стратегията за местно развитие на МИГ след крайната фаза на договориране.

· Извършване на междинна оценка на изпълнението на Стратегията, прилагана от МИГ- Карнобат, относно постигнатите основни цели заложени в Стратегията.
· Да се анализират проблемите, свързани с изпълнението на дейностите и на заложените индикатори по отделните мерки от СМР.
5. Резултати, които трябва да бъдат постигнати при извършване на проучванията:

„МИГ - Карнобат“ е на финала на договорирането на проекти по Стратегията за местно развитие. Междинната оценка ще даде информация на местната група за степента на успешност и целесъобразност на прилагането на мерките от Стратегията за местно развитие.
Балансираното прилагане на основните направления в Стратегията за местно развитие е ключов индикатор за успешно и устойчиво развитие на територията на МИГ-постигането на приоритети, работа с бенефициенти, публичност и информираност, изграден капацитет на територията на МИГ по населени места и като цяло. Анализът за балансирано прилагане  на Стратегията ще даде реална оценка за нивото на прилагане и успеха на МИГ.

· Реализирано проучване и систематизирана обективна информация за степента на балансирано прилагане на Стратегията за местно  развитие.

· Формирани изводи и оценки за балансираното прилагане на Стратегията за местно развитие на МИГ след крайната фаза на договориране.

· Извършена междинна оценка на изпълнението на Стратегията, прилагана от МИГ- Карнобат, относно постигнатите основни цели заложени в Стратегията.

· Анализирани проблеми, свързани с изпълнението на дейностите и на заложените индикатори по отделните мерки от СМР.
· Формирани мнения, изводи, препоръки в изготвени анализи по двете обособени позиции.

· 
Разработени доклади и анализи - 2 броя аналитични доклада.

ОБХВАТ НА ТЕХНИЧЕСКОТО ЗАДАНИЕ:
6.Обособени позиции в заданието :
· Обособена позиция №1: Проучване „Изследване степента на балансирано прилагане на стратегията на територията на миг - изводи и оценки”.
· Обособена позиция №2: Проучване „Междинна оценка на изпълнението на Стратегията, прилагана от „МИГ – Карнобат”, относно постигнатите основни цели заложени в Стратегията, анализ на проблемите свързани с изпълнението на дейностите и на заложените индикатори по отделните мерки от СМР“.
7.Описание на дейностите по обособени позиции:

7.1. Обособена позиция № 1: Проучване „Изследване степента на балансирано прилагане на стратегията на територията на миг - изводи и оценки”:
-провеждане на теренно проучване в избрани населени места на територията на МИГ с индикативен брой анкетирани лица – 30;
-провеждане на телефонна анкета сред бенефициенти и представители на местната общност на територията на МИГ;

-преглед и систематизиране на информация по темата, налична в публичното пространство и „МИГ- Карнобат“;
-разработване на аналитичен доклад с резултати от изследването: 1 бр.;
-документиране на изследването на хартиен и магнитен носител;


Участникът следва да разработи и представи Методология за извършване на дейността.

7.2. Обособена позиция № 2: Проучване „Междинна оценка на изпълнението на Стратегията, прилагана от „МИГ – Карнобат”, относно постигнатите основни цели заложени в Стратегията, анализ на проблемите свързани с изпълнението на дейностите и на заложените индикатори по отделните мерки от СМР“:
-провеждане на теренно проучване в избрани населени места на територията на МИГ с индикативен брой анкетирани лица – 40;
-провеждане на телефонна анкета сред бенефициенти и представители на местната общност на територията на МИГ;

-преглед и систематизиране на информация по темата, налична в публичното пространство и „МИГ - Карнобат“;
-разработване на аналитичен доклад с резултати от изследването: 1 бр.;
-документиране на изследването на хартиен и магнитен носител.
Участникът следва да разработи и представи Методология за извършване на дейността.
СРОКОВЕ И ЦЕНИ ЗА ИЗПЪЛНЕНИЕ НА ПОРЪЧКАТА:
8. Цена за изпълнение на поръчката.

Разделянето на 2 броя обособени позиции е направено с оглед по-ефективно и по-ефикасно реализиране на предвидените изследвания. Проучванията са обособени по теми. 
Необходимо е организациите, предявяващи интерес към настоящата поръчка да подходят професионално към всяка от темите и да кандидатстват само за тези теми/тема, по които имат най-добра ресурсна и експертна подготовка, имайки в предвид особеностите на Програма за развитие на селските райони, Лидер и неговото прилагане.
Оферта може да бъде подадена за една  или за всички обособени позиции.
Услугата ще се финансира със средства от одобрения бюджет по мярка 431-1 на „МИГ – Карнобат” за 2014 г. За изпълнение на външната услуга ще се подпише договор с изпълнителя на база предложената в офертата цена. 
Прогнозната стойност: 


Общият финансов ресурс за изпълнение на поръчката е в размер на 8 250,00 (осем хиляди двеста и петдесет лева) без включен ДДС, а с включен ДДС - 9 900 (девет хиляди и деветстотин лева) лв. Ресурсът е разпределен по обособени позиции и е максималния размер за всяка от тях:
· Обособена позиция № 1: Проучване „Изследване степента на балансирано прилагане на стратегията на територията на миг - изводи и оценки” с цена в размер до 4125,00 (четири хиляди сто двадесет и пет лева) без включен ДДС, а с включен ДДС - 4950,00 (четири хиляди деветстотин и петдесет  лева) лв.;
· Обособена позиция № 2: Проучване „Междинна оценка на изпълнението на Стратегията, прилагана от „МИГ - Карнобат, относно постигнатите основни цели заложени в Стратегията, анализ на проблемите свързани с изпълнението на дейностите и на заложените индикатори по отделните мерки от СМР“ с цена в размер до 4125,00 (четири хиляди сто двадесет и пет лева) без включен ДДС, а с включен ДДС - 4950,00 (четири хиляди деветстотин и петдесет  лева) лв.;
ИЗИСКВАНИЯ ЗА ИЗПЪЛНЕНИЕ НА ПОРЪЧКАТА:
9. Предвид особеностите на Програмата за развитие на селските райони, Лидер и неговото прилагане участникът (по обособени позиции № 1 и 2) трябва да е изпълнил не по – малко от три  договора с предмет, сходен с предмета на поръчката; Под предмет сходен с предмета на поръчката следва да се разбира извършване на проучвания, изследвания и анализи  по Програмата за развитие на селските райони и/или подхода "Лидер", и/или предприсъединителните и Структурните фондове на ЕС, както и по ЕЗФРСР.
Участникът трябва да обезпечи екип от експерти, които имат опит в провеждане на проучвания, изследвания и анализи, свързани с подхода „Лидер” и ПРСР.
10. Участникът (по обособени позиции № 1 и 2) трябва да обезпечи ресурсно проучванията, предвид на което трябва да подходи професионално към всяка от темите и да кандидатства само за тези теми/тема, по които има най-добра експертна подготовка, имайки в предвид особеностите на Програма за развитие на селските райони, Лидер и неговото прилагане.
11.Общи изисквания към експертите (по обособени позиции № 1 и 2), които ще провеждат проучванията:

· опит в провеждане на проучвания по Лидер и ПРСР;
· опит в анкетирането и практическата работа на терен;

· опит в разработването на анализи, оценки и изследвания по Лидер и ПРСР;
· познаване на Лидер и ПРСР;
· детайлно познаване на нормативната база по ПРСР - наредби, регламенти и др.;
· познаване на европейските добри практики по Лидер;
· опит и познаване на работата с местна общност.
Изпълнителят трябва да гарантира, че има достатъчно наличен административен капацитет, който да позволи на експертите да се фокусират върху техните основни задължения. 
12. При подготвяне на своята оферта всеки участник (по обособени позиции № 1 и 2) трябва да представи Методология за извършване на дейността.
13.Изисквания  за дизайн на изготвените материали – част от проучванията, а именно: анкети, доклади, анализи и др.
Задължителна визуализация по заданието:

-съдържанието на всеки материал е по изискване на СНЦ „МИГ-Карнобат”;
- информация за подпомагане на дейността му от Европейския земеделски фонд за развитие на селските райони (ЕЗФРСР);
-наименованието на МИГ, която се подпомага;

- знамето на Европейския съюз с пояснение за неговата роля;

- националното знаме на Република България;

- както и думите: „Европейски земеделски фонд за развитие на селските райони: Европа инвестира в селските райони”. 

Техническите изисквания към информацията във връзка с оповестяване на подпомагането на дейността от Европейския земеделски фонд за развитие на селските райони се определят съгласно Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета.

14. Получателят/- ите на финансова помощ по проект за прилагане на стратегията за местно развитие на дадена МИГ спазва изискванията за публичност на дейността и източниците на финансирането, заложени в наредбата за съответната дейност/мярка от ПРСР. Когато проектът (дейността) съответства на дейност/мярка по Регламент (ЕО) № 1698/2005 г. на Съвета или на друга дейност/мярка, то се спазват изискванията на Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета, 
Договор  № РД-50-93/13.06.2012 г., сключен между Министерство на земеделието и храните, Държавен фонд „Земеделие” – Разплащателна агенция и СНЦ „МИГ – Карнобат”, чл.52 от Наредба № 23/18.12.2009г. на МЗХ, Регламент (ЕО) № 1974/2006 и Регламент (ЕО) № 1698/2005.
15. В предложената цена (в български лева) участниците по обособени позиции № 1 и 2 трябва да включат всички разходи за организиране и провеждане на проучванията, в съответствие с изискванията на Възложителя, посочени в Техническото задание.
Предвижда се извършване на:

· едно окончателно плащане за Обособена позиция № 1: Проучване „Изследване степента на балансирано прилагане на стратегията на територията на миг - изводи и оценки” с цена в размер до 4950,00 (четири хиляди деветстотин и петдесет  ) лв. с ДДС;

· едно окончателно плащане за Обособена позиция № 2: Проучване „Междинна оценка на изпълнението на Стратегията, прилагана от „МИГ –Карнобат”, относно постигнатите основни цели заложени в Стратегията, анализ на проблемите свързани с изпълнението на дейностите и на заложените индикатори по отделните мерки от СМР“ с цена в размер до 4950,00 (четири хиляди деветстотин и петдесет  ) лв. с ДДС.

За извършване на плащането Изпълнителят представя на Възложителя фактура, доклад, приемно-предавателен протокол.
Окончателен доклад за съответната обособена позиция се представя най – късно до 25 септември  2014 г. Извършената работа се счита приета след  подписване на Приемо – предавателен протокол. Плащането се извършва в срок до 30 септември  2014 г.
16. Срок за изпълнение на услугата по обособени позиция № 1 и № 2 – до 19 септември 2014 г., считано от датата на сключване на договора. 

17.Срок на валидност на офертите - 60 (шестдесет) календарни дни, считано от датата на подаването им.      
18.Оценка и мониторинг на резултатите от изпълнението на проучването.

Мониторинг по време на изпълнение на поръчката ще бъде осъществяван от екипа по проекта, от представител на Възложителя, както и от експерта по СМР на „МИГ – Карнобат”.
ПРЕДСТАВЯНЕ НА ОФЕРТИ:

19. Участникът подготвя и представя оферта, която трябва да съответства напълно на изискванията на Възложителя, посочени в публичната покана и техническото задание.

20.Не се допуска до участие в процедурата участник и оферта, която не отговаря на законовите изисквания или на някое от условията на Възложителя. Оферта, за която е налице поне едно от следните обстоятелства, не се приема и се връща незабавно на участника:

· представената оферта е постъпила в незапечатан плик;

· представената оферта е постъпила с нарушена цялост;


- представената оферта е постъпила след изтичане на крайния срок.
21.Офертата се представя в запечатан, непрозрачен плик от участника или от упълномощен от него представител лично или по пощата с препоръчано писмо с обратна разписка, или чрез куриерска служба, на следния адрес: СНЦ „МИГ – Карнобат”, ул. „Димитър Полянов” № 2,  гр. Карнобат, п. код 8400, в срок до 17,00 часа на 15.07.2014 г.
На плика трябва да бъде посочен адрес за кореспонденция и по възможност телефон, факс и електронен адрес, както и да бъде изписан следния текст: „За участие в процедура по чл. 14, ал. 4, т. 2 от ЗОП с предмет: „ОРГАНИЗИРАНЕ И ПРОВЕЖДАНЕ НА ПРОУЧВАНИЯ ЗА НУЖДИТЕ НА „МИГ – КАРНОБАТ”, ПО ДВЕ ОБОСОБЕНИ ПОЗИЦИИ”, както и обособената позиция, за която се участва. 

22. Офертата трябва да съдържа: 

- Административни сведения за участника – Образец;
- Декларация за запознаване с условията за участие в процедурата – Образец;

- Регистрационни документи на участника: копие от документ за регистрация или ЕИК (единен идентификационен код), съгласно чл. 23 от Закона за търговския регистър – заверено копие;

- Срок на валидност на офертата - Образец;

- Декларации за липса на обстоятелства по чл. 47, ал. 1, 2 и 5 от ЗОП - Образци;

- Декларация за подизпълнителите, които ще участват при изпълнението на услугата и дела на тяхното участие, ако се предвиждат такива – Образец;
- Декларация от подизпълнител, че е съгласен да участва в процедурата като такъв – Образец;

- Декларация, съдържаща списък на изпълнени договори, сходни с предмета на обществената поръчка, придружена от референции от Възложители – Образец;

- Нотариално заверено пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за регистрация);
- Поименен списък на всички експерти, отговарящи на изискванията от настоящото задание – Образец;
- Техническо предложение – Образец, включващо Методология за извършване на дейността;
- Ценово  предложение – Образец.
ЗАДЪЛЖЕНИЯ НА ИЗПЪЛНИТЕЛЯ:
23.Изпълнителят е длъжен:

· да изпълни в срок и с необходимото качество предвидените проучвания;
· да спазва изискванията в Общите условия към договор за безвъзмездна финансова помощ, Указанията за прилагане на мерки за информиране и публичност на Управляващия орган на ПРСР;
· да изпълни качествено услугата, като за същата да бъдат издадени разходно–оправдателни документи съгласно Закона за счетоводството и подписан приемно-предавателен протокол с представител на СНЦ „МИГ -Карнобат”;
24. Индикатори  за изпълнение: 

· проведени проучвания/изследвания/анализи;

· брой анкетирани лица;

· разработени анкетни карти и методология;
· разработени анализи и доклади.
МЕТОДИКА ЗА ОЦЕНКА НА ОФЕРТИТЕ:
Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани по критерия „икономически най-изгодна оферта”.
Оценката на офертите за всяка от обособените позиции № 1 и № 2 се извършва по следната формула:

КО = ТО + ФО, 
където 
ТО - Техническа оценка
ФО – Финансова оценка
ТО - Техническа оценка: полученият брой точки за представена от участника Методология за извършване на дейността; максимален брой точки – 50.

Участник, който е представил Методология за извършване на дейността, включваща подробно описание на начините и методите за постигане на целите, които са поставени с Техническото задание, съобразени с изискванията на Възложителя от Техническото задание – получава 50 точки;

Участник, който е представил Методология за извършване на дейността, в която бегло са описани начините и методите за постигане на целите, които са поставени с Техническото задание и  не са съобразени в пълна степен с изискванията на Възложителя по т. 4 и т. 5 от Техническото задание – получава 30 точки;


Участник, който е представил Методология за извършване на дейността, в която описаните начини и методи за постигане на целите, които са поставени с Техническото задание не са съобразени с изискванията на Възложителя по т. 4 и т. 5 от Техническото задание – получава 10 точки;
ФО - Финансова оценка: предложената от участника цена за изпълнение на обществената поръчка.

Участник, който е предложил най – ниска цена, съобразена с прогнозната стойност на обособената позиция, за която участва, получава 50 точки. На всеки следващ участник ще бъдат отнемат по 2 точки от точките на участника, предложил по – ниска цена от него.
СДРУЖЕНИЕ „МЕСТНА  ИНИЦИАТИВНА  ГРУПА


КАРНОБАТ”

